*Версия № 3, одобрена от КН на ПТП на ………………. г.*

*(Осма процедура за неприсъствено вземане на решения)*

|  |  |  |  |  |
| --- | --- | --- | --- | --- |
| **КРИТЕРИИ ЗА ПОДБОР НА ОПЕРАЦИИ**  **ПО ПРОГРАМА „ТЕХНИЧЕСКА ПОМОЩ“ 2021-2027** | | | | |
|  | **ОСНОВНИ ПАРАМЕТРИ** | | | |
|  | **ИНВЕСТИЦИОНЕН ПРИОРИТЕТ НА ПРОГРАМАТА** | Техническа помощ съгласно член 36, параграф 4 от Регламент (ЕС) 2021/1060[[1]](#footnote-1) | | |
|  | **ИСУН №** | **BG16RFTA001-1.004** | | |
|  | **НАИМЕНОВАНИЕ НА ПРОЦЕДУРАТА** | Ефективна координация при изпълнение на политиката на сближаване в България | | |
|  | **ВИД НА ПРОЦЕДУРАТА** | Процедура чрез директно предоставяне на безвъзмездна финансова помощ чрез финансов план за бюджетна линия[[2]](#footnote-2) | | |
|  | **СПЕЦИФИЧНИ ЦЕЛИ ПО ПРОГРАМАТА, ЗА ПОСТИГАНЕТО НА КОИТО ДОПРИНАСЯ ПРОЦЕДУРАТА** | **СЦ1: Оптимизиране на средата за изпълнение на Споразумението за партньорство**  **СЦ2: Укрепване на капацитета на органите, бенефициентите и партньорите по програмите от Споразумението за партньорство**  **СЦ4: Повишаване на прозрачността и комуникиране на постигнатите резултати** | | |
|  | **ЦЕЛИ НА ПРОЦЕДУРАТА** | 1. Опростяване и рационализиране на средата за изпълнение и контрол на програмите от Споразумението за партньорство; 2. Намаляване на административната тежест и насърчаване на използването на опростени варианти на разходите (ОВР); 3. Утвърждаване и мониторинг на Пътна карта за развитие на административния капацитет за ЕФСУ[[3]](#footnote-3) за периода 2021–2027 г.; 4. Подобряване на стабилността и качеството на административния капацитет на Системата за управление на средствата от ЕСИФ и ЕФСУ[[4]](#footnote-4) (Системата) чрез оказване на методическа подкрепа във връзка с изпълнението на програмите[[5]](#footnote-5), както и чрез участие в развитието на Академията за фондовете на ЕС. 5. Изграждане на култура за оценка и подобряване на качеството на оценките; 6. Поддържане на високи нива на компетентност, мотивация (вкл. възнаграждения на служителите) и ангажираност на служителите на Централното координационно звено[[6]](#footnote-6) (ЦКЗ) и на служителите на мрежата от 27 ОИЦ[[7]](#footnote-7) за изпълнение на функции, свързани с ЕСИФ и ЕФСУ[[8]](#footnote-8); 7. Повишаване на видимостта на подкрепата от фондовете, както и повишаване на осведомеността за резултатите и добавената стойност от подкрепата по програмите. | | |
|  | **ОЧАКВАНИ РЕЗУЛТАТИ**  (примерен неизчерпателен списък) | ***По СЦ1: Оптимизиране на средата за изпълнение на Споразумението за партньорство, в съответствие с цели 1-3 на процедурата:***   * Извършен анализ и отправени предложения за подобряването на Системата, включително предложения за промени в приложимата нормативна уредба и за мерки за намаляване на административната тежест; * Унифицирани административни производства за осигуряване на ефективно функциониране на Системата; * Оптимизирана среда за изпълнение на Споразумението за партньорство; * Утвърдена Пътна карта за развитие на административния капацитет за ЕФСУ за периода 2021 – 2027 г.   ***По СЦ2: Укрепване на капацитета на органите, бенефициентите и партньорите по програмите от Споразумението за партньорство, в съответствие с цели 4-6 на процедурата:***   * Изготвени методически указания и насоки във връзка с изпълнението на програмите; * Участие в развитието на Академията за фондовете на ЕС чрез разработени и представени от служители на Централното координационно звено пред целевата група хоризонтални модули за обучение; * Подобрена координация на дейностите по оценка на ефективността на вложените ресурси и изпълнението на заложените цели в Споразумението за партньорство; * Извършени оценки по хоризонтални теми, свързани с изпълнението на Споразумението за партньорство и предложени мерки за повишаване на ефективността и ефикасността на Системата; * Повишена компетентност, мотивираност и ангажираност на служителите на дирекция „Централно координационно звено“ на Министерството на финансите/ в Администрацията на Министерския съвет; * Изграден капацитет на ЦКЗ за планиране и извършване на оценки на хоризонтално и/или междусекторно ниво, съгласно анализ и план; * Повишен капацитет на служителите на мрежата от 27 ОИЦ.   ***По СЦ4: Повишаване на прозрачността и комуникиране на постигнатите резултати, в съответствие с цел 7 на процедурата:***   * Повишено обществено доверие в Системата и към начина на изпълнение на проекти по програмите; * По-висока степен на прозрачност и отчетност при изпълнението на Споразумението за партньорство, вкл. чрез популяризиране на прилагането на пактовете за почтеност като инструмент за превенция на корупционни практики и непрозрачно управление на публични средства; * По-добра видимост на подкрепата от фондовете; * По-добро комуникиране на резултатите и добавената стойност от подкрепата от фондовете. | | |
|  | **РАЗГРАНИЧЕНИЕ И ОБЛАСТИ НА ДОПЪЛВАНЕ МЕЖДУ ФОНДОВЕТЕ** | Операцията допълва инвестициите, извършени по Оперативна програма „Добро управление“ 2014-2020, съфинансирана от Европейския социален фонд по Процедури [BG05SFOP001-4.002](https://2020.eufunds.bg/bg/1/0/Project/Search?Prior=dJg9AdrnI5xmK8hGBejggQ%3D%3D&Proc=qpr4jnouHcpkAlU0cT6IVA%3D%3D&ShowRes=True&IsProgrammeSelected=False&IsRegionSelected=False), [BG05SFOP001-4.005](https://2020.eufunds.bg/bg/1/0/Project/Search?Prior=dJg9AdrnI5xmK8hGBejggQ%3D%3D&Proc=NNh0BTcNbV3oNj7HTx3vVA%3D%3D&ShowRes=True&IsProgrammeSelected=False&IsRegionSelected=False) и [BG05SFOP001-4.006](https://2020.eufunds.bg/bg/1/0/Project/Search?Prior=dJg9AdrnI5xmK8hGBejggQ%3D%3D&Proc=7lUPCQvjyIvovXlpO4MhaQ%3D%3D&showRes=True).  Операцията се разграничава от Процедура BG16RFTA001-1.003 *„Подобрени информационни системи за управление и наблюдение на средствата от европейските фондове при споделено управление в България“* по Програма „Техническа помощ“.  Операцията се разграничава от и допълва мерките [по хоризонтална техническа помощ](https://2020.eufunds.bg/bg/8010686/0/Project/Activities?contractId=khsuB2M0TsFn2WPms34J6A%3D%3D&isHistoric=False) от [Националния план за възстановяване и устойчивост](https://www.nextgeneration.bg/14) (НПВУ), както и от мерките за изграждане на специфичен капацитет, планирани по приоритетите за техническа помощ по програмите, техническата помощ на Комисията, националния бюджет и други фондове. | | |
|  | **СРОК ЗА ИЗПЪЛНЕНИЕ** | 2023-2029 г. | | |
|  | **ТЕРИТОРИАЛЕН ОБХВАТ** | Република България и други държави-членки на ЕС | | |
|  | **СТОЙНОСТ НА ПРОЦЕДУРАТА[[9]](#footnote-9)** | 43 900 000 лв. | | |
|  | **МИНИМАЛЕН И МАКСИМАЛЕН РАЗМЕР НА ПОМОЩТА[[10]](#footnote-10)** | *Съгласно Насоките за кандидатстване*  *Индикативно разпределение:*  *За финансовия план,* *в който са включени индикатори (О1-1), (О1-3), (О1-10), (О2-1), (О2-2), (О4-3), (О4-4), (О4-5) и (О4-6) и относимите към тях очаквани резултати и дейности –* ***41 950 000 лв.***  *За* *финансовия план, в който e включен само индикатор (О1-2) и относимите към него очаквани резултати и дейности –* ***1 950 000 лв.*** | | |
|  | **ИНТЕНЗИТЕТ НА ПОМОЩТА** | 100 % | | |
|  | **ОРИЕНТИРОВЪЧНО РАЗПРЕДЕЛЕНИЕ НА СРЕДСТВА ПО ОБЛАСТ НА ИНТЕРВЕНЦИЯ[[11]](#footnote-11)** | |  |  |  | | --- | --- | --- | | **Категория регион** | **Код** | **Сума (BGN)** | | Преход | 179. Информация и комуникации | 2 005 173 | | 180. Подготовка, изпълнение, мониторинг и контрол | 4 173 557 | | 181. Оценка и проучвания, събиране на данни | 698 683 | | 182. Укрепване на капацитета на органите на държавите членки, бенефициентите и съответните партньори | 298 993 | | По-слабо развити региони | 179. Информация и комуникации | 10 261 007 | | 180. Подготовка, изпълнение, мониторинг и контрол | 21 357 213 | | 181. Оценка и проучвания, събиране на данни | 3 575 347 | | 182. Укрепване на капацитета на органите на държавите членки, бенефициентите и съответните партньори | 1 530 027 | | **Общо** | | **43 900 000,00** | | | |
|  | **РЕЖИМ НА ДЪРЖАВНА/ МИНИМАЛНА ПОМОЩ** | *Неприложимо* | | |
|  | **СПЕЦИФИЧНИ КРИТЕРИИ:** | | | |
|  | **КОНКРЕТНИ БЕНЕФИЦИЕНТИ** | По процедурата следва да бъдат изпълнени два финансови плана:   * един финансов план, в който са включени индикатори (О1-1), (О1-3), (О1-10), (О2-1), (О2-2), (О4-3) (О4-4), (О4-5) и (О4-6) и относимите към тях очаквани резултати и дейности; * един финансов план, в който e включен само индикатор (О1-2) и относимите към него очаквани резултати и дейности.   **Допустими конкретни бенефициенти по процедурата са:**   1. **Министерството на финансите**, в чиято структура до 31.08.2024 г. е ЦКЗ[[12]](#footnote-12)   – за дейностите, извършени от началото на срока за изпълнението на финансовия план до 31.08.2024 г. включително;   1. **Администрацията на Министерския съвет**, в чиято структура, считано от 01.09.2024 г., е ЦКЗ[[13]](#footnote-13) | | |
|  | **ЦЕЛЕВИ ГРУПИ** | 1. Служители на дирекция „Централно координационно звено“; 2. Членове и наблюдатели на Комитета за наблюдение на Споразумението за партньорство; 3. Органите и структурите за управление на средствата от ЕСИФ и ЕФСУ; 4. Служителите на мрежата от 27 ОИЦ; 5. Бенефициенти по програмите; 6. Обществеността. | | |
|  | **ПРИМЕРНИ ДЕЙНОСТИ, ДОПУСТИМИ ЗА ФИНАНСИРАНЕ[[14]](#footnote-14)** | Допустими за финансиране са дейности, които засягат програмен период 2021-2027 г. предходни или следващи програмни периоди; необходими са за изграждането на капацитет на служители в Системата, в административни структури, отговорни за отключващите условия и в административни структури – ключови бенефициенти по програмите и на партньорите[[15]](#footnote-15), необходими са за осъществяването на функции по подготовка, координация, мониторинг, оценка, видимост и комуникация, както и за постигане на планираните резултати; ще доведат до постигане на целите на процедурата; ще допринесат за постигането на междинните цели и целевите стойности на индикаторите по процедурата, напр.:  ***По СЦ1: Оптимизиране на средата за изпълнение на Споразумението за партньорство, в съответствие с цели 1-3 на процедурата:***   * Набиране, * Разработване, мониторинг и актуализация на Пътна карта за развитие на административния капацитет за ЕФСУ за периода 2021 – 2027 г.; * Разработване на проекти на актове за оптимизиране на нормативната уредба за управление на средствата от ЕСИФ и ЕФСУ, включително за унифициране на административните производства, с цел опростяване на изпълнението на програмите (премахване на ненужни изисквания, наложени на бенефициентите), като бъдат взети предвид и резултатите от проучването, проведено в рамките на аналитичния етап на разработване на Пътна карта за развитие на административния капацитет за ЕФСУ за периода 2021 – 2027 г.; * Създаване на експертен формат с участието на представители на бенефициенти и партньори за намаляване на административната тежест, произтичаща от хоризонтални и специфични за програмите правила и процедури, предвид че, съгласно данните, по-голяма част от тежестта произтича от практиките на органите. Организиране на редовни срещи на експертната група. * Провеждане на консултации, анализи, проучвания и др. за осигуряване на координирано и допълващо планиране, изпълнение на междусекторни и междупрограмни инициативи и инструменти за насърчаване на по-висока добавена стойност на инвестициите от ЕС; * Подготовка и/ или актуализиране на стратегии и пътни карти за Системата, в случай че такава нужда бъде идентифицирана; * Разработване на методически указания за идентифицирането на проекти по програмите, за които да бъдат приложени Пактове за почтеност съгласно чл. 12, ал. 1, т. 21 от ПМС № 302/2023 г.[[16]](#footnote-16) * **Насърчаване на използването на ОВР чрез:** * Систематичен анализ и популяризиране на добрите практики, споделяни в транснационалните мрежи на практикуващите специалисти по ЕФРР/КФ и ЕСФ ОВР – заедно с подгрупата на тези мрежи, съсредоточени върху подходи, основани на резултатите; * Насърчаване на използването на най-добрите практики от други държави-членки, и на възможностите по чл. 37 и 95 от Регламент (ЕС) 2021/1060 в рамките на политиката на сближаване, включително въз основа на опита от изпълнението на НПВУ като подход, основан на резултатите; * Провеждане на редовни срещи с Управляващите органи на програмите за обсъждане на хоризонтални въпроси и предизвикателства, свързани с прилагането на ОВР за намиране на решения, вкл. разработване на методологии за ОВР на национално ниво и, когато е уместно, на предложения за подзаконова нормативна уредба. * **Провеждане на изследвания в подкрепа на хоризонталната координация;**   ***По СЦ2: Укрепване на капацитета на органите, бенефициентите и партньорите по програмите от Споразумението за партньорство, в съответствие с цели 4-6 на процедурата:***   * Оказване на методическа подкрепа на органите и структурите за управление на средствата от ЕСИФ и ЕФСУ чрез изготвянето на методически указания и насоки във връзка с изпълнението на програмите, организиране на срещи и работни групи и участие в тях и др.; * Разработване и представяне от служители на ЦКЗ пред целевите групи[[17]](#footnote-17) на хоризонтални модули за обучения в рамките на Академията за фондовете на ЕС; * Поддържане на високи нива на компетентност, мотивираност и ангажираност на служителите на ЦКЗ и на служителите на мрежата от 27 ОИЦ за изпълнение на функции, свързани с ЕСИФ и ЕФСУ[[18]](#footnote-18) чрез участие в срещи/семинари/ конференции на хоризонтално ниво, „учене чрез правене“/ мрежи на хоризонтално ниво, както и участие в събития, организирани от ЕК и др. организации, за обмяна на опит и добри практики. * Организиране на семинари за служителите на мрежата от 27 ОИЦ с участието на служителите по информация и комуникация на програмите и ЦКЗ за споделяне на добри практики и капани, които да се избягват при комуникацията и предоставянето на подкрепа на бенефициентите; * Координиране на извършването на последващи оценки на нивото на компетенции на служителите в Системата, в административни структури, отговорни за отключващите условия, както и в административни структури – ключови бенефициенти по програмите, за целите на мониторинга и актуализацията на Пътната карта за развитие на административния капацитет за ЕФСУ за периода 2021 – 2027 г., в случай че в документа бъдат предвидени релевантни дейности. * **Изграждане на култура за оценка и подобряване на качеството на оценките чрез:** * Разработване на национален план за хоризонтални оценки; * Развитие на капацитета на ЦКЗ за извършване на хоризонтални оценки, съгл. анализ и план; * Извършване на оценки по хоризонтални теми, свързани с изпълнението на Споразумението за партньорство и изготвяне, отправяне на предложения за мерки за повишаване на ефективността и ефикасността на Системата и разпространяване на информация относно изводите и препоръките от оценките и предприетите мерки; * Създаване на бюро за помощ/ експерти към ЦКЗ за преглед на оценките на програмите с цел подобряване на качеството; * Разработване на стандарти за оценка и насърчаване на прилагането им; * Засилване на дейността на междуведомствената работна група за оценка като допълващ инструмент за мониторинг, платформа за обмяна на опит и механизъм за подобряване на качеството; * Развитие на капацитета за извършване на оценки, вкл. чрез подкрепата на Helpdesk за оценка на ЕК, насърчаване на изграждането на общност на професионалистите (evaluation society), сътрудничество с академичната и научната общности, организиране на конференции и др.; * Активно сътрудничество в рамките на Мрежата за оценка към ГД „Регионална и селищна политика“ и Партньорството за оценка към ГД „Трудова заетост, социални въпроси и приобщаване“ на ЕК с цел трансфер на добри практики; * Координиране и проследяване на изпълнението на препоръки за оптимизиране на нормативната уредба/ административни производства в Системата, съдържащи се в доклади от оценки по хоризонтални теми, свързани с изпълнението на Споразумението за партньорство.   ***По СЦ4: Повишаване на прозрачността и комуникиране на постигнатите резултати, в съответствие с цел 7 на процедурата:***   * **Популяризиране на прилагането на Пактове за почтеност** по проекти с висок обществен интерес; * **Осигуряване на прозрачност на** действията, предприетите от органите в Системата, по сигнали/нередности и измами със средства от фондовете на ЕСИФ и ЕФСУ, включително чрез обобщаване и предоставяне на ОИЦ на информация за регулярното ѝ разпространение по региони; * **Обобщаване и предоставяне на ОИЦ за разпространение** на информация относно политиките и добри практики на ЕС в областта на климата, енергетиката, транспорта и данъчното облагане за намаляване на нетните емисии на парникови газове (Европейския зелен пакт), новата политика на сближаване на ЕС, особено на регионално равнище; * **Развитие на Единния информационен портал (www.eufunds.bg)**; заявка за ел. бюлетин чрез бутон „RRS съобщения“; адаптиране за хора със зрителни увреждания; фокус върху интегрирания териториален подход и Фонда за справедлив преход; разпространение на информация и добри практики относно стратегиите за постигане на устойчивост към изменението на климата, особено на регионално равнище и др.; * **Широко използване на комуникационни канали (социални медии/ мрежи/платформи и др.),** съобразно целевата аудитория и постигане на комуникационните цели, предвидени в Националната комуникационна стратегия; * **Определяне на нивото на информираност за ЕФСУ сред широката общественост**. | | |
|  | **ДОПУСТИМИ РАЗХОДИ** | Допустими за финансиране по процедурата са разходи, които са в съответствие с правилата на [Регламент (ЕС) № 1060/2021](https://eur-lex.europa.eu/legal-content/BG/TXT/?uri=CELEX%3A32021R1060), [Регламент (ЕС, Евратом) 2024/2509](https://eur-lex.europa.eu/eli/reg/2024/2509/oj/eng)[[19]](#footnote-19), [Закона за управление на средствата от Европейските фондове при споделено управление](https://lex.bg/bg/laws/ldoc/2136715858) (ЗУСЕФСУ) и приложимите подзаконови нормативни актове по прилагането му, и са **необходими за изпълнението на допустими дейности**, и **за постигането на междинните цели и целевите стойности на индикаторите по процедурата.**  Безвъзмездната финансова помощ по тази процедура се предоставя под формата на:   1. По финансовия план по процедурата, в който са включени индикатори (О1-1), (О1-3), (О1-10), (О2-1), (О2-2), (О4-3), (О4-4), (О4-5) и (О4-6) и относимите към тях очаквани резултати и дейности:  * *възстановяване на действително направени и платени допустими* ***преки разходи за персонал*** за реално начислени и изплатени възнаграждения[[20]](#footnote-21) за дейности по изпълнение на финансовия план, произтичащи от трудови и/или служебни правоотношения. * *финансиране с единна ставка в размер до 40% от допустимите преки разходи за персонал – за всички други допустими разходи* съгласно член 56, пар. 1 от Регламент (ЕС) 2021/1060.  1. По финансовия план по процедурата, в който e включен само индикатор (О1-2) и относимите към него очаквани резултати и дейности:  * *възстановяване на действително направени и платени допустими* ***преки разходи за услуги***; * *финансиране с единна ставка на* *непреки разходи*, необходими за цялостното администриране, управление и добро финансово изпълнение на финансовия план, както и за изпълнение на мерки за видимост, прозрачност и комуникация, в максимален размер до 7% от допустимите преки разходи, съгласно чл. 54, ал. 1, буква „а“ от Регламент (ЕС) 2021/1060. | | |
|  | **ИЗИСКВАНИЯ КЪМ КОНКРЕТНИЯ БЕНЕФИЦИЕНТ:** | Не се избират за подкрепа финансови планове и дейности, които са били *физически завършени или изцяло изпълнени* преди подаването на електронния формуляр за кандидатстване по програмата, независимо дали са направени всички свързани с тях плащания.  Бенефициентът следва да:   1. разполага с необходимите финансови ресурси и механизми за покриване на оперативните разходи и разходите за поддръжка на инвестиции в инфраструктура (когато е приложимо), за да гарантира тяхната финансова устойчивост; 2. спазва принципите на доброто финансово управление и качество на изпълнението, предвидени в Регламент (ЕС, Евратом) 2024/2509; 3. гарантира: равенството между мъжете и жените; интегрирането на принципа на равенство между половете; недопускането на дискриминация, основана на пол, раса или етнически произход, религия или убеждения, увреждане, възраст или сексуална ориентация; недопускането на каквато и да било форма на сегрегация или изключване; достъпност за хора с увреждания; 4. гарантира постигането на климатичната устойчивост на инфраструктурните инвестиции, в контекста на устойчивото развитие и действията на ЕС за утвърждаване на целта за опазване, защита и подобряване на качеството на околната среда (когато е приложимо); 5. прилага принципа на партньорство като основен елемент при изпълнението на дейностите, където е приложимо, съгласно Европейския кодекс на поведение за партньорство; 6. осигурява видимост на подкрепата при всички дейности, които се отнасят до тази операция; извършва комуникационни дейности със специален акцент върху резултатите и добавената стойност на подкрепата от ЕС, както и действия за повишаване на осведомеността за постигнатото с финансирането от ЕС.   *Когато бенефициентът не изпълнява задълженията по осигуряване на видимост и не са предприети корективни действия, управляващият орган прилага мерки, отчитайки принципа на пропорционалност, като анулира до 3% от подкрепата от ЕФРР за операцията[[21]](#footnote-23).*   1. гарантира, че дейностите и разходите са законосъобразни, съгласно приложимото право на ЕС и българското законодателство. | | |
|  | **ПРЕДВАРИТЕЛНИ УСЛОВИЯ ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ[[22]](#footnote-24) :** | * Анализ на заетостта на служителите на бенефициента за определяне на отработеното време по ЕСИФ/ЕФСУ; * Анализ и план за развитие на капацитета на ЦКЗ за извършване на хоризонтални оценки; * Формално съгласуване от ръководителя на конкретния бенефициент на проекта на Концепция за изпълнение на Академията за фондовете на ЕС, с което да се потвърди ангажиментът за участие на негови служители в Академията за фондовете на ЕС.   *След формалното съгласуване Проектът на Концепция ще бъде представен за дискусия и одобрение от Комитета за наблюдение на Програма „Техническа помощ“.*  *Концепцията се разработва от Института за публична администрация/Работна група към Комитета за наблюдения на Програма „Техническа помощ“ и следва да съдържа като минимум ключови елементи като: стратегия, план за действие, определяне на ясни отговорности на участниците в развитието на Академията за фондовете на ЕС и ресурси, както и приложен към нея образец на Споразумение между ИПА и останалите участници*.   * Проект на Пътна карта за развитие на административния капацитет за ЕФСУ за периода 2021 – 2027 г. * Национална комуникационна стратегия за периода 2021 – 2027 г., внесена за приемане от Комитета за наблюдение на Споразумението за партньорство * Актуализиран и утвърден Процедурен наръчник за работата на Мрежата от 27 ОИЦ, в който да бъдат обхванати всички задължения на служителите на ОИЦ, предвидени в действащата нормативна уредба и решения на Министерския съвет; * Актуализирана и утвърдена Концепция за брандинг и визия на Мрежата от 27 ОИЦ. | | |
|  | **ИНДИКАТОРИ ЗА КРАЕН ПРОДУКТ:** | | | |
| „Индикатор за краен продукт“ означава показател за измерване на конкретните резултати от интервенцията.  „Междинна цел“ означава междинна стойност, която трябва да бъде достигната до края на 2024 г. спрямо показател.  „Целева стойност“ означава предварително договорена стойност, която трябва да бъде достигната до края на 2029 г. спрямо показател.  Стойността на междинната цел и целевата стойност на всеки индикатор се разпределят по двете категории региони в съотношение 1/6 за *„Региони в преход“* и 5/6 за *„По-слабо развити региони“.* Всяка стойност се закръглява до втория знак след десетичната запетая. | | | | |
| **№** | **НАИМЕНОВАНИЕ** | | **Междинна цел** | **Целева стойност** |
| **O1-1** | **Аналитични доклади и стратегически документи** | | **7** | **24** |
|  | *Региони в преход* | | *1,17* | *4* |
|  | *По-слабо развити региони* | | *5,83* | *20* |
|  | | | | |
| **O1-2** | **Хоризонтални и междусекторни оценки** | | **0** | **3** |
|  | *Региони в преход* | | *0* | *0,50* |
|  | *По-слабо развити региони* | | *0* | *2,50* |
|  | | | | |
| **O1-3** | **Методически указания и проекти на нормативни актове** | | **8** | **19** |
|  | *Региони в преход* | | *1,33* | *3,17* |
|  | *По-слабо развити региони* | | *6,67* | *15,83* |
|  | | | | |
| **O1-10** | **Служители на Системата, чиито възнаграждения се възстановяват (среднопретеглена стойност)** | | **47,7** | **47,7** |
|  | *Региони в преход* | | *7,95* | *7,95* |
|  | *По-слабо развити региони* | | *39,75* | *39,75* |
|  | | | | |
| **О2-1** | **Хоризонтални модули за обучения [[23]](#footnote-25)** | | **3** | **3** |
|  | *Региони в преход* | | *0,50* | *0,50* |
|  | *По-слабо развити региони* | | *2,50* | *2,50* |
|  | | | | |
| **О2-2** | **Брой** **обучени лица/служители**[[24]](#footnote-26) | | **112** | **417** |
|  | *Региони в преход* | | *18,67* | *69,50* |
|  | *По-слабо развити региони* | | *93,33* | *347,50* |
|  | | | | |
|  | | | | |
| **О4-3** | **Импресии в социалните мрежи и платформи** | | **2 097 000** | **2 097 000** |
|  | *Региони в преход* | | *349 500,00* | *349 500,00* |
|  | *По-слабо развити региони* | | *1 747 500,00* | *1 747 500,00* |
|  | | | | |
| **О4-4** | **Ниво на информираност за европейските фондове сред широката общественост** | | **62%** | **62%** |
|  | *Региони в преход* | | *62%* | *62%* |
|  | *По-слабо развити региони* | | *62%* | *62%* |
|  | | | | |
| **О4-5** | **Сесии (Session) на eufunds.bg** | | *Неприложимо* | **2 400 000[[25]](#footnote-27)** |
|  | *Региони в преход* | |  | *400 000,00* |
|  | *По-слабо развити региони* | |  | *2 000 000,00* |
|  | | | | |
| **О4-6** | **Гледания (views) в социалните мрежи и платформи** | | *Неприложимо* | **6 597 000[[26]](#footnote-28)** |
|  | *Региони в преход* | |  | *1 099 500,00* |
|  | *По-слабо развити региони* | |  | *5 497 500,00* |
|  | | | | |
|  | **ОБОСНОВКА** | | | |
| Централното координационно звено по смисъла на чл. 10, ал. 1 от ЗУСЕФСУ/ЗУСЕСИФ, осъществява координация и комуникация с Европейската комисия, координация и мониторинг при изпълнението на програмите, съфинансирани от ЕСИФ и ЕФСУ и координация между органите в рамките на Системата за постигане по-висока добавена стойност при изпълнение на политиката на сближаване. Звеното развива и координира работата на мрежата от 27 информационни центъра за популяризирането на ЕСИФ и ЕФСУ, разработва и актуализира нормативната уредба за управление на средствата от ЕСИФ/ЕФСУ, координира дейностите по оценка на ефективността на вложените ресурси и изпълнението на заложените цели в Споразумението за партньорство и извършва оценки по хоризонтални теми, свързани с изпълнението му и предлага мерки за повишаване на ефективността и ефикасността. Звеното оказва методическа подкрепа на органите за управление и контрол на програмите, съфинансирани от ЕСИФ/ЕФС, във връзка с прилагането на единен подход по отношение на хоризонталните принципи и правила за изпълнението на програмите.  Процедурата цели подобряване на средата за изпълнение и контрол на програмите от Споразумението за партньорство чрез осигуряване на гладък и ефективен работен процес, което поставя по-високи изисквания към експертизата и качеството на методическите насоки за новия период. Чрез поддържане на високи нива на компетентност**,** мотивация и ангажираност на служителите на Централното координационно звено и Мрежата от 27 ОИЦ ще се осигури плавен преход към изпълнението на новата политика за сближаване и полезното взаимодействие с другите фондове и инструменти на ЕС. Натрупаните знания ще бъдат трансферирани в Системата за управление на средствата от ЕИСФ/ЕФСУ. Ще бъде подкрепено изграждането на капацитет за извършване на оценки, предвид дефицита на оценки на въздействието и на приноса на фондовете на ЕС за изпълнението на ключови национали политики и реформи; оптимизирането на приложимата нормативна уредба и отпадането на ненужни изисквания и практики с цел опростяване на изпълнението на програмите, включително чрез използването на опростени варианти за разходите.  Операцията е в съответствие с Приоритет 1 „Хоризонтална техническа помощ“ на Програма „Техническа помощ“ и цели да осигури ефективен принос за постигането на специфичните цели на Програмата, като ще допринесе косвено за подобряване на изпълнението на целите в областта на климата и за изпълнението на действия от Националната стратегия за адаптиране към изменението на климата до 2030 г. и по отношение на националните задължения, произтичащи от Европейския зелен пакт.  Действията по процедурата, както продуктите и услугите, предоставяни посредством тези действия, през целия им жизнен цикъл, нямат пряко въздействие върху околната среда и се считат за действия, които не нанасят значителни вреди по смисъла на чл. 17 от Регламента (ЕС) 2020/852. | | | | |

|  |  |  |  |  |
| --- | --- | --- | --- | --- |
| **МЕТОДОЛОГИЯ ЗА ОЦЕНКА ПО ПРОЦЕДУРА BG16RFTA001-1.004** | | | | |
| 1. **КРИТЕРИИ ЗА АДМИНИСТРАТИВНО СЪОТВЕТСТВИЕ** | **ДА** | **НЕ** | **НП** | **ИЗТОЧНИК НА ИНФОРМАЦИЯ/ ПРОВЕРКА:** |
| 1. Електронният формуляр за кандидатстване за финансиране чрез финансов план за бюджетна линия е подаден в срок |  |  |  | *ИСУН, Формуляр за кандидатстване.* |
| 1. Електронният формуляр за кандидатстване за финансиране чрез финансов план за бюджетна линия е подписан с валиден квалифициран електронен подпис (КЕП) от законния представител на конкретния бенефициент или от оправомощено лице |  |  |  | *ИСУН, Формуляр за кандидатстване, документ за оправомощаване на лицето, представляващо кандидата в случай, че формулярът за кандидатстване е подписан от лице, различно от законния представител на кандидата – конкретен бенефициент по ПТП.* |
| 1. Представен е документ за оправомощаване на лицето, което да представлява конкретния бенефициент, в качеството му на Кандидат.   *В случай, че формулярът за кандидатстване е подписан от лице, различно от законния представител на кандидата, същото следва да е оправомощено да представлява Кандидата, в качеството му на конкретен бенефициент по ПТП.* |  |  |  | *ИСУН, Формуляр за кандидатстване, документ за оправомощаване на лицето, оправомощено да представлява Кандидата в качеството му на конкретен бенефициент по ПТП.* |
| 1. Към електронния формуляр за кандидатстване са прикачени всички документи, съгласно изискванията на Насоките за кандидатстване:    1. Финансов план (по образец);    2. Източници на информация за доказване съответствието на планираните разходи с принципа на доброто финансово управление, и по-специално, с принципите на икономичност, ефикасност и ефективност;    3. Доказателства за изпълнение на предварителните условия, предвидени в Насоките за кандидатстване за конкретния кандидат |  |  |  | *ИСУН, Формуляр за кандидатстване, Раздел „Прикачени електронно подписани документи“, Финансов план (по образец).* |
| 1. В електронния формуляр за кандидатстване са предвидени една или повече цели в съответствие с целите на процедурата. |  |  |  | *ИСУН, Формуляр за кандидатстване, Раздел „Основни данни“* |
| 1. Планирано е изпълнение на мерки, предвидени в стратегически документи/ нормативни актове и/или в утвърдени пътни карти и/или планове за тяхното изпълнение. |  |  |  | *ИСУН, Формуляр за кандидатстване, Раздел „Основни данни“,* |
| 1. Всички индикатори със съответните стойности на междинни цели и целеви стойности съгласно изискванията на Насоките за кандидатстване са присъединени към формуляра за кандидатстване. |  |  |  | *ИСУН, Формуляр за кандидатстване, Раздел „Индикатори“* |
| 1. Исканото финансиране е до максималния размер на безвъзмездна финансова помощ за конкретния бенефициент съгласно Насоките за кандидатстване. |  |  |  | *ИСУН, Формуляр за кандидатстване, Раздел „Бюджет (в лева)“* |
| 1. Електронният формуляр за кандидатстване за финансиране чрез финансов план за бюджетна линия е попълнен коректно и съдържа цялата информация, необходима за оценката.   *Надлежно и точно са попълнени всички приложими полета от формуляра.*  *Налице е съответствие между информацията, посочена във формуляра и тази във финансовия план за бюджетна линия.* |  |  |  | *ИСУН, Формуляр за кандидатстване, Финансов план (по образец).* |
| 1. **СПЕЦИФИЧНИ КРИТЕРИИ ЗА ДОПУСТИМОСТ** | **ДА** | **НЕ** | **НП** |  |
| 1. Изпълнени са всички предварителни условия за предоставяне на безвъзмездна финансова помощ**,** относими към конкретния бенефициент. |  |  |  | *ИСУН, Формуляр за кандидатстване, Раздел „Прикачени електронно подписани документи“* |
| 1. Планираните дейности са насочени към постигането на специфичната/ите цел/и на процедурата, като гарантират ефективен принос за постигането на относимите към процедурата специфични цели на Програма „Техническа помощ“. |  |  |  | *ИСУН, Формуляр за кандидатстване, Раздел „Основни данни“, Раздел „План за изпълнение / Дейности по проекта“, Финансов план (по образец).* |
| 1. Планираните дейности са насочени към допустими съгласно Насоките за кандидатстване целеви групи, като потребностите им са ясно определени и са в съответствие с целите на процедурата. |  |  |  | *ИСУН, Формуляр за кандидатстване, Раздел „Основни данни“, Раздел „План за изпълнение / Дейности по проекта“, Раздел „Допълнителна информация, необходима за оценка на проектното предложение“* |
| 1. Планираните дейности са допустими   *Допустими за финансиране са дейности, които засягат програмен период 2021-2027 г. предходни или следващи програмни периоди; необходими са за изграждането на капацитет на Системата, за осъществяването на функции по контрол и одит, както и за постигане на планираните резултати; ще доведат до постигане на предвидените цели; ще допринесат за постигането на междинните цели и целевите стойности на индикаторите по процедурата*. |  |  |  | *ИСУН, Формуляр за кандидатстване, Раздел „Основни данни“, Раздел „План за изпълнение / Дейности по проекта“, Раздел „Индикатори“* |
| 1. Планът за изпълнение, е реалистичен и изпълним.   *Времевият обхват на всяка дейност е реалистично планиран, като разпределението във времето е балансирано с оглед постигане на планираните целеви стойности на показателите.* |  |  |  | *ИСУН, Формуляр за кандидатстване, Раздел „План за изпълнение/ Дейности по проекта“* |
| 1. При изпълнение на планираните дейности бенефициент ще спазва хоризонталните принципи на ЕС:    1. равенството между мъжете и жените; интегрирането на принципа на равенство между половете; недопускането на дискриминация, основана на пол, раса или етнически произход, религия или убеждения, увреждане, възраст или сексуална ориентация; недопускането на каквато и да било форма на сегрегация или изключване; достъпност за хора с увреждания;    2. постигането на климатичната устойчивост на инфраструктурните инвестиции, в контекста на устойчивото развитие и действията на ЕС за утвърждаване на целта за опазване, защита и подобряване на качеството на околната среда (когато е приложимо);    3. принципа на партньорство като основен елемент при изпълнението на дейностите, където е приложимо, съгласно Европейския кодекс на поведение за партньорство. |  |  |  | *ИСУН, Формуляр за кандидатстване, Раздел „Допълнителна информация необходима за оценка на проектното предложение“* |
| 1. Планираните разходи са необходими за изпълнението на предвидените дейности. |  |  |  | *ИСУН, Формуляр за кандидатстване, Раздел „Бюджет“, Финансов план (по образец), Раздел „План за изпълнение/ Дейности по проекта“* |
| 1. Планираните разходи са допустими съгласно изискванията на Насоките за кандидатстване. |  |  |  | *ИСУН, Формуляр за кандидатстване, Раздел „Бюджет“, Финансов план (по образец)* |
| 1. Спазени са всички правила и/или ограничения по отношение на предвидените в Насоките за кандидатстване по процедурата процентни съотношения/ прагове на разходите. |  |  |  | *ИСУН, Формуляр за кандидатстване, Раздел „Бюджет“, Финансов план (по образец)* |
| 1. Разходите са планирани в съответствие с принципа на доброто финансово управление, като е представена информация за начина на формиране на прогнозните стойности на преките разходи. |  |  |  | *ИСУН, Формуляр за кандидатстване, Раздел „Бюджет“, Финансов план (по образец), документи прикачени към електронния формуляр* |
| 1. Конкретният бенефициент разполага с необходимите финансови ресурси и механизми за покриване на оперативните разходи и разходите за поддръжка на инвестиции в инфраструктура (ако е приложимо), за да гарантира тяхната финансова устойчивост. |  |  |  | *ИСУН, Закон за държавния бюджет* |
| *Мотиви за неизпълнение/ неприложимост на конкретен критерий.* | | | | |

*Извършва се оценка само на електронен формуляр за кандидатстване и придружаващи документи, подаден от допустим кандидат – конкретен бенефициент по процедурата.*

*При несъответствие с посочените изисквания на кандидата се дават указания и му се предоставя срок за отстраняването на несъответствието.*

*Изпълнението на всеки критерий се отбелязва с „ДА“, „НЕ“ или „НП“ (не е приложимо).*

*В случай, че оценител посочи отговор „НЕ“ или „НП“, представя писмено мотивите си за неизпълнение/ неприложимост на критерия.*

*Наличието на отговор „НЕ“ за критерий е основание за прекратяване на производството по отношение на конкретния бенефициент.*

1. Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика [↑](#footnote-ref-1)
2. Съгласно чл. 43 от Глава трета, Раздел ІІІ от Закона за управление на средствата от Европейските фондове при споделено управление (ЗУСЕФСУ) [↑](#footnote-ref-2)
3. Европейските фондове при споделено управление [↑](#footnote-ref-3)
4. Органите и структурите за управление на средствата от ЕСИФ и ЕФСУ, предвидени в Глава втора от ЗУСЕФСУ [↑](#footnote-ref-4)
5. Програмите, съфинансирани от ЕСИФ и ЕФСУ [↑](#footnote-ref-5)
6. Централното координационно звено по чл. 10, ал. 1 от ЗУСЕФСУ [↑](#footnote-ref-6)
7. Областни информационни центрове [↑](#footnote-ref-7)
8. Повишаването на компетентността на служителите на ОИЦ за изпълнение на интегрирания териториален подход се осигурява по Програма „Развитие на регионите“. [↑](#footnote-ref-8)
9. Европейско финансиране (ЕФРР) и национално съфинансиране [↑](#footnote-ref-9)
10. За всеки финансов план за бюджетна линия [↑](#footnote-ref-10)
11. Разпределението е ориентировъчно. В Насоките за кандидатстване по процедурата могат да бъдат извършвани промени на съотношенията на средствата, планирани по отделните области на интервенция. [↑](#footnote-ref-11)
12. Функциите на ЦКЗ се изпълняват от дирекция „Централно координационно звено“ на Министерството на финансите (МФ) до 31.08.2024 г., съгласно чл. 34б от Устройствения правилник на Министерството на финансите (чл. 34б от УПМФ е отменен, **считано от 01.09.2024 г.**, съгласно §3, т. 8 и §23 от Заключителните разпоредби (ЗР) на Постановление № 265 на Министерския съвет от 2024 г. за закриване на Института за анализи и прогнози (ПМС № 265/2024 г., обн., ДВ, бр. 64 от 30.07.2024 г., в сила от 1.08.2024 г.). [↑](#footnote-ref-12)
13. Функциите на ЦКЗ се изпълняват от дирекция „Централно координационно звено“ в Администрацията на Министерския съвет (АМС), считано от 01.09.2024 г., съгласно чл. 75 от Устройствения правилник на Министерския съвет и на неговата администрация (новият чл. 75 от УПМСНА е създаден, считано от 01.09.2024 г., съгласно §4, т. 2 и § 23 от ЗР на ПМС № 265/2024 г.). [↑](#footnote-ref-13)
14. Дейностите са примерни. В Насоките за кандидатстване по процедурата могат да бъдат дефинирани и други допустими дейности, които са необходими за постигане на планираните резултати, ще доведат до постигане на предвидените цели и ще допринесат за постигането на целевите стойности на планираните индикатори. [↑](#footnote-ref-14)
15. Партньорите, посочени в чл. 8, пар. 1 от Регламент (ЕС) 2021/1060 [↑](#footnote-ref-15)
16. Съгласно чл. 12, ал. 1, т. 21 от *Постановление № 302 на МС от 29.09.2022 г. за създаване на комитети за наблюдение на Споразумението за партньорство на Република България и на програмите, съфинансирани от ЕФСУ, за програмен период 2021 – 2027 г.*, комитетите за наблюдение на програмите разглеждат и одобряват предложение до Съвета за координация при управлението на средствата от Европейския съюз за проекти, финансирани по съответната програма, за които да бъдат приложени Пактове за почтеност. [↑](#footnote-ref-16)
17. Целеви групи на Академията са служители в държавната администрация в: органи и структури на Системата, органи и структури, отговорни за отключващите условия, както и структури – ключови бенефициенти по програмите, в т.ч. общини. [↑](#footnote-ref-17)
18. Повишаването на компетентността на служителите на ОИЦ за изпълнение на интегрирания териториален подход се осигурява по Програма „Развитие на регионите“. [↑](#footnote-ref-18)
19. Регламент (ЕС, Евратом) 2024/2509 на Европейския парламент и на Съвета от 23 септември 2024 г. за финансовите правила, приложими за общия бюджет на Съюза (ОВ L/26.09.2024 г.) [↑](#footnote-ref-19)
20. Разходите за възнаграждения включват: разходи за брутни заплати и възнаграждения, изплатени по служебни или трудови правоотношения **на служители на Централното координационно звено**, и за обезщетения, изплатени от осигурителя за дните на временна неработоспособност, съгласно [Кодекса за социално осигуряване](apis://Base=NARH&DocCode=2016&Type=201), и за неизползван платен годишен отпуск, както и разходите за задължителни социални и здравни осигурителни вноски за сметка на осигурителя за тези служители, при условие че дейностите са определени в длъжностните характеристики и са в изпълнение на функциите по [чл. 10, ал. 1](apis://Base=NARH&DocCode=58602&ToPar=Art10_Al1&Type=201) [от ЗУСЕФСУ](apis://Base=NARH&DocCode=41762&ToPar=Art20_Al1&Type=201)/ЗУСЕСИФ. [↑](#footnote-ref-21)
21. Съгласно член 50 параграф 3 от Регламент (ЕС) 2021/1060 [↑](#footnote-ref-23)
22. Предварителните условия следва да са изпълнени към момента на подаване на електронния формуляр за кандидатстване по процедурата, като следва да бъдат представени доказателства за тяхното изпълнение. [↑](#footnote-ref-24)
23. Въз основа на разработените хоризонтални модули за обучения ще бъдат планирани и провеждани обучения от ИПА (Академията за фондовете на ЕС) за служители на Системата, на ключови групи бенефициенти по програмите (вкл. общини) и на организации, изпълняващи финансови инструменти [↑](#footnote-ref-25)
24. Обучения на служителите на бенефициента, на служителите на мрежата от 27 ОИЦ и обучения на външни оценители **извън Академията за фондовете на ЕС** [↑](#footnote-ref-26)
25. Стойността на индикатора следва да бъде постигната в периода 2024-2029 г. [↑](#footnote-ref-27)
26. Стойността на индикатора следва да бъде постигната в периода 2025-2029 г. [↑](#footnote-ref-28)