*Версия № 5, одобрена от КН на ПТП на …………………. г.*

*(Осма процедура за неприсъствено вземане на решения)*

|  |  |  |  |  |  |
| --- | --- | --- | --- | --- | --- |
| **КРИТЕРИИ ЗА ПОДБОР НА ОПЕРАЦИИ**  **ПО ПРОГРАМА „ТЕХНИЧЕСКА ПОМОЩ“ 2021-2027** | | | | | |
| 1. **I.** | **ОСНОВНИ ПАРАМЕТРИ** | | | | |
|  | **ИНВЕСТИЦИОНЕН ПРИОРИТЕТ НА ПРОГРАМАТА** | | Техническа помощ съгласно член 36, параграф 4 от Регламент (ЕС) 2021/1060 на Европейския парламент и на Съвета[[1]](#footnote-1) | | |
|  | **ИСУН №** | | BG16RFTA001-1.003 | | |
|  | **НАИМЕНОВАНИЕ НА ПРОЦЕДУРАТА** | | Подобрени информационни системи за управление и наблюдение на средствата от Европейските фондове при споделено управление в България | | |
|  | **ВИД НА ПРОЦЕДУРАТА** | | Процедура чрез директно предоставяне на безвъзмездна финансова помощ чрез финансов план за бюджетна линия[[2]](#footnote-2) | | |
|  | **СПЕЦИФИЧНИ ЦЕЛИ ПО ПРОГРАМАТА, ЗА ПОСТИГАНЕТО НА КОИТО ДОПРИНАСЯ ПРОЦЕДУРАТА** | | СЦ1: Оптимизиране на средата за изпълнение на Споразумението за партньорство  СЦ2: Укрепване на капацитета на органите, бенефициентите и партньорите по програмите от Споразумението за партньорство | | |
|  | **СПЕЦИФИЧНИ ЦЕЛИ НА ПРОЦЕДУРАТА** | | 1. Намаляване на административната тежест за кандидати и бенефициенти; 2. Оптимизиране на работата на органите, работещи със средствата от ЕФСУ; 3. Повишаване на прозрачността чрез подобряване на достъпа до информация. | | |
|  | **ОЧАКВАНИ РЕЗУЛТАТИ**  (примерен неизчерпателен списък) | | ***По СЦ1: Оптимизиране на средата за изпълнение на Споразумението за партньорство, в съответствие със Специфична цел 1 и Специфична цел 3 на процедурата:***   * Информационната система за управление и наблюдение на средствата от ЕС в България (ИСУН), надградена като инструмент за събиране на структурирани данни и за осигуряване на оперативна съвместимост и интеграция на данни; за повишаване на обема на отворените данни; за подобряване и предоставяне на надеждни и сигурни услуги; за обработката на „Големи масиви от данни“ („Big data”); за регулярен електронен трансфер на кумулативни данни по програмите; за унифициране и подобряване на всички процеси в системата за управление и контрол и за максимална автоматизация на процесите; мигрирани данни и функционалности на СУНИ[[3]](#footnote-3) в ИСУН; надградени функционалности на СУНИ в ИСУН; * Функциониращо и технически обезпечено Звено за техническа помощ за потребителите на ИСУН (Helpdesk), управлявано от централното координационно звено[[4]](#footnote-4), предоставящо бърза и надеждна техническа помощ относно функционалностите на ИСУН, използвайки съвременни технологии (чат на живо, базирани менюта, базирани на езикови или разпознаващи ключове чатботове и т.н.); разработени ръководства за функционалностите на системата; структурирани данни за поставените от потребителите казуси и въпроси; * Функциониращ Електронен център за държавни помощи - Хъб за държавни помощи за ЕФСУ; * Подобрени и унифицирани административни процеси/процедури в Системата за управление на средствата от ЕСИФ/ЕФСУ чрез разработване и разпространение на методически указания и/или нормативни документи; * Намалена административна тежест за кандидати и бенефициенти.   ***По СЦ2: Укрепване на капацитета на органите, бенефициентите и партньорите по програмите от Споразумението за партньорство, в съответствие със Специфична цел 2 на процедурата***   * Повишено качество на управление и наблюдение на средствата по програмите от Споразумението за партньорство чрез поддържане на високи нива на компетентност на: * Звеното за държавни помощи в Министерството на финансите – дирекция „Европейски въпроси и политики“[[5]](#footnote-5); * Органите, работещи със средствата от ЕФСУ чрез Електронен Център за Държавни помощи (Хъб за държавни помощи за ЕФСУ), като инструмент за споделяне на експертни знания: практики, ноу-хау, уроци, препоръки цел обсъждане и намиране на възможни алтернативи и решения преди формални процедури); * Потребителите на ИСУН. | | |
|  | **РАЗГРАНИЧЕНИЕ И ОБЛАСТИ НА ДОПЪЛВАНЕ МЕЖДУ ФОНДОВЕТЕ** | | Операцията допълва инвестициите, извършени по Оперативна програма „Добро управление“ 2014-2020 чрез Европейския социален фонд по процедура с [ИСУН рег. № BG05SFOP001-4.006](https://2020.eufunds.bg/bg/1/0/Project/Search?Prior=dJg9AdrnI5xmK8hGBejggQ%3D%3D&Proc=7lUPCQvjyIvovXlpO4MhaQ%3D%3D&showRes=True)  Операцията допълва инвестициите по процедура с ИСУН рег. № BG16RFTA001-1.004, по която са планирани действия на конкретния бенефициент ЦКЗ за оптимизиране на средата за изпълнение на Споразумението за партньорство, укрепване на капацитета и повишаване на прозрачността и комуникиране на постигнатите резултати, с изключение на инвестициите, свързани с ИСУН, подкрепата за които се осигурява по тази процедура.  Операцията се разграничава и допълва мерките [по хоризонтална техническа помощ](https://2020.eufunds.bg/bg/8010686/0/Project/Activities?contractId=khsuB2M0TsFn2WPms34J6A%3D%3D&isHistoric=False) от [Националния план за възстановяване и устойчивост](https://www.nextgeneration.bg/14). | | |
|  | **СРОК ЗА ИЗПЪЛНЕНИЕ** | | За Звеното за държавни помощи от 2022 г. до 2029 г.  За Централното координационно звено от 2023 г. до 2029 г. | | |
|  | **ТЕРИТОРИАЛЕН ОБХВАТ** | | Република България и други държави-членки на ЕС | | |
|  | **СТОЙНОСТ НА ПРОЦЕДУРАТА** *[[6]](#footnote-6)* | | 16 349 000 лв. | | |
|  | **МИНИМАЛЕН И МАКСИМАЛЕН РАЗМЕР НА ПОМОЩТА[[7]](#footnote-7)** | | *Съгласно Насоките за кандидатстване*  *Индикативно разпределение:*  *За Звеното за държавни помощи - 1 840 000 лв.*  *За Централното координационно звено - 14 509 000 лв.* | | |
|  | **ИНТЕНЗИТЕТ НА ПОМОЩТА** | | 100 % | | |
|  | **ОРИЕНТИРОВЪЧНО РАЗПРЕДЕЛЕНИЕ НА СРЕДСТВА ПО ОБЛАСТ НА ИНТЕРВЕНЦИЯ[[8]](#footnote-8)** | | |  |  |  | | --- | --- | --- | | Категория регион | Код | Сума (BGN) | | Преход | 180. Подготовка, изпълнение, мониторинг и контрол | 2 574 511 | | 182. Укрепване на капацитета на органите на държавите членки, бенефициентите и съответните партньори | 98 087 | | По-слабо развити региони | 180. Подготовка, изпълнение, мониторинг и контрол | 13 174 465 | | 182. Укрепване на капацитета на органите на държавите членки, бенефициентите и съответните партньори | 501 937 | | **Общо** | | **16 349 000** | | | |
|  | **РЕЖИМ НА ДЪРЖАВНА/МИНИМАЛНА ПОМОЩ** | | *Неприложимо* | | |
| 1. **II.** | **СПЕЦИФИЧНИ КРИТЕРИИ** | | | | |
|  | **КОНКРЕТНИ БЕНЕФИЦИЕНТИ** | | 1. **Министерството на финансите**, в чиято структура са:  * Централното координационно звено[[9]](#footnote-9) до 31.08.2024 г. – за дейности по процедурата, извършени от началото на срока за изпълнение на съответния финансов план по процедурата до 31.08.2024 г. включително; * Звеното за държавни помощи (дирекция „Европейски въпроси и политики“)  1. **Администрацията на Министерския съвет,** в чиято структура, считано от 01.09.2024 г., е ЦКЗ[[10]](#footnote-10) – за дейности по процедурата, извършени след 31.08.2024 г. до изтичането на срока за изпълнение на съответния финансов план. | | |
|  | **ЦЕЛЕВИ ГРУПИ** | | * Звеното за държавни помощи в Министерството на финансите; * Органите и структурите за управление на средствата от ЕФСУ; * Потребителите на ИСУН. | | |
|  | **ПРИМЕРНИ ДЕЙНОСТИ, ДОПУСТИМИ ЗА ФИНАНСИРАНЕ[[11]](#footnote-11)** | | Допустими за финансиране са дейности, които засягат програмен период 2021-2027 г. предходни или следващи програмни периоди; необходими са за оптимизиране на средата за изпълнение на Споразумението за партньорство; за укрепване на капацитета на органите, бенефициентите и партньорите[[12]](#footnote-12) по програмите от Споразумението за партньорство, ще доведат до постигане на планираните резултати; ще доведат до постигане на предвидените цели; ще допринесат за постигането на междинните и целевите стойности на планираните индикатори, напр.:  ***По СЦ1: Оптимизиране на средата за изпълнение на Споразумението за партньорство, в съответствие със Специфична цел 1 и Специфична цел 3 на процедурата:***   * + - * Дейности, свързани с разработването на нови и/или надграждане на функционалностите на ИСУН за развитието му като инструмент за намаляване на административната тежест, за събиране на структурирани данни и за осигуряване на оперативна съвместимост и интеграция на данни при гарантиране на високо ниво на надеждност и сигурност на информацията;       * Автоматизация на процесите по проверка на функционалностите на системата; надграждане и оптимизиране на процедурите за информационна сигурност на ИСУН и процедурите на Звеното за техническа помощ на ИСУН (Helpdesk);       * Еднократно мигриране на данните, които са въведени и се съхраняват в СУНИ, както и на разработените вече функционалности на системата в ИСУН. Надграждане на функционалностите на СУНИ в ИСУН;       * Развитие на системата на Звеното за техническа помощ на ИСУН (Helpdesk) за управление на заявките и надгражданията на ИСУН;       * Развитие и техническо обезпечаване на Звеното техническа помощ на потребителите на ИСУН (Helpdesk) чрез въвеждане на нови технологии (чат на живо, базирани менюта, базирани на езикови или разпознаващи ключове чатботове и др.); структурирани данни за поставените от потребителите казуси и въпроси;       * Разработване на ръководства за функционалностите на ИСУН;       * Извършване на текущи проверки на ИСУН;       * Разработване на Електронен център за държавни помощи - Хъб за държавни помощи за ЕФСУ;   ***По СЦ2: Укрепване на капацитета на органите, бенефициентите и партньорите по програмите от Споразумението за партньорство, в съответствие със Специфична цел 2 на процедурата:***   * + - * Поддържане на високи нива на компетентност на служителите на ЗДП чрез участие в срещи/семинари/ конференции на хоризонтално ниво, в събития, организирани от ЕК и др. организации от ЕС за обмена на опит и добри практики с цел подготовка и предоставяне на указания за нуждите на управляващите органи цел и намиране на възможни алтернативи и решения преди формални процедури, съобразно текущите решения на ЕК, както и актуални данни, вкл. нормативни изменения за режимите на помощ и др.;       * Поддържане на високи нива на компетентност на потребителите на ИСУН чрез:       * Провеждане на работни групи за развитие на ИСУН;       * Разработване на обучителни модули по новите функционалности на ИСУН;       * Организиране и провеждане на обучения/форуми във връзка с новите функционалности на системата;       * Актуализиране на видео-ръководствата за работа с ИСУН;       * Създаване на онлайн платформа за провеждане на електронни курсове и тестове за потребителите на ИСУН. | | |
|  | **ПРИМЕРНИ ДОПУСТИМИ РАЗХОДИ** | | Допустими за финансиране са разходи, които са в съответствие с правилата на Регламент (ЕС) № 1060/2021, [Регламент (ЕС, Евратом) 2024/2509](https://eur-lex.europa.eu/eli/reg/2024/2509/oj/eng)[[13]](#footnote-13) и ЗУСЕФСУ, и които са необходими за постигане на планираните цели, междинни и целеви стойности на показателите.  • Разходи за услуги;  • Разходи за персонал[[14]](#footnote-15)  • Разходи за материални активи;  • Разходи за нематериални активи;  • Разходи за провеждане на мероприятия;   * Разходи за участие в мероприятия;   • Непреки разходи (разходи за организация и управление, видимост и комуникация). | | |
|  | **ИЗИСКВАНИЯ КЪМ КОНКРЕТНИТЕ БЕНЕФИЦИЕНТИ:** | | Не се избират за подкрепа операции, които са били *физически завършени или изцяло изпълнени* преди подаването на електронния формуляр за кандидатстване по програмата, независимо дали са направени всички свързани с тях плащания.  Всеки бенефициент следва да:   1. разполага с необходимите финансови ресурси и механизми за покриване на оперативните разходи и разходите за поддръжка на инвестиции в инфраструктура (когато е приложимо), за да гарантира тяхната финансова устойчивост; 2. спазва принципите на доброто финансово управление и качество на изпълнението, предвидени в [Регламент (ЕС, Евратом) 2024/2509](https://eur-lex.europa.eu/eli/reg/2024/2509/oj/eng); 3. гарантира: равенството между мъжете и жените; интегрирането на принципа на равенство между половете; недопускането на дискриминация, основана на пол, раса или етнически произход, религия или убеждения, увреждане, възраст или сексуална ориентация; недопускането на каквато и да било форма на сегрегация или изключване; достъпност за хора с увреждания; 4. гарантира постигането на климатичната устойчивост на инфраструктурните инвестиции, в контекста на устойчивото развитие и действията на ЕС за утвърждаване на целта за опазване, защита и подобряване на качеството на околната среда (когато е приложимо); 5. прилага принципа на партньорство като основен елемент при изпълнението на дейностите, където е приложимо, съгласно Европейския кодекс на поведение за партньорство; 6. осигурява видимост на подкрепата при всички дейности, които се отнасят до тази операция; извършва комуникационни дейности със специален акцент върху резултатите и добавената стойност на подкрепата от ЕС, както и действия за повишаване на осведомеността за постигнатото с финансирането от ЕС.   *Когато бенефициентът не изпълнява задълженията по осигуряване на видимост и не са предприети корективни действия, управляващият орган прилага мерки, отчитайки принципа на пропорционалност, като анулира до 3 % от подкрепата от ЕФРР за операцията[[15]](#footnote-17).*   1. гарантира, че дейностите и разходите са законосъобразни, съгласно приложимото право на ЕС и българското законодателство. | | |
|  | **ПРЕДВАРИТЕЛНИ УСЛОВИЯ ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ[[16]](#footnote-18)** | | За ЦКЗ:   1. Разработена техническа спецификация за развитието на ИСУН, съгласувана с Министерството на електронното управление, съгласно чл. 7в от Закона за електронното управление и Наредбата за общите изисквания към информационните системи, регистрите и електронните административни услуги; 2. Концепция за провеждане на обучения, свързани с новите функционалности на ИСУН. Концепцията следва да съдържа като минимум ключови елементи като: *стратегия, план за действие, определяне на ясни отговорности и ресурси*; 3. Концепция за развитие на Звеното за техническа помощ на ИСУН. Концепцията следва да съдържа като минимум ключови елементи като: *стратегия, план за действие, определяне на ясни отговорности и ресурси*.   За ЗДП:   1. Проведено допитване сред ключовите участници в системата за управление и контрол на средствата от ЕФСУ, ключови групи бенефициенти относно обхвата и структурата на планирания за изграждане на Хъб за държавни помощи за ЕФСУ; 2. Визия за изграждане на Хъб за държавни помощи за ЕФСУ, представена и дискутирана с членовете на комитета за наблюдение на Програма „Техническа помощ“. Визията следва да съдържа като минимум ключови елементи като: *стратегия, план за действие, определяне на ясни отговорности и ресурси*; | | |
| **III.** | **ПОКАЗАТЕЛИ:** | | | | |
| **Показатели за краен продукт:**  „Показател за краен продукт“ означава показател за измерване на конкретните резултати от интервенцията.  „Междинна цел“ означава междинна стойност, която трябва да бъде достигната до края на 2024 г. спрямо показател.  „Целева стойност“ означава предварително договорена стойност, която трябва да бъде достигната до края на 2029 г. спрямо показател. | | | | | |
| **№** | | **НАИМЕНОВАНИЕ** | | **Междинна цел** | **Целева стойност** |
|  | | | | | |
| О1-11 | | Електронен център за държавни помощи – Хъб за държавни помощи за ЕФСУ (брой) - ЗДП[[17]](#footnote-19) | | **0** | **1** |
|  | | | | | |
| О1-7 | | Нови функционалности на ИСУН (брой) – ЦКЗ | | **25** | **75** |
| *Региони в преход* | | | | 4,17 | 12,50 |
| *По-слабо развити региони* | | | | 20,83 | 62,50 |
|  | | | | | |
| О1-8 | | Намалена административна тежест за кандидатите (дял) – ЦКЗ | | **10%** | **30%** |
| *Региони в преход* | | | | 10% | 30% |
| *По-слабо развити региони* | | | | 10% | 30% |
|  | | | | | |
| О1-9 | | Намалена административна тежест за бенефициентите (дял) – ЦКЗ | | **20%** | **40%** |
| *Региони в преход* | | | | 20% | 40% |
| *По-слабо развити региони* | | | | 20% | 40% |
|  | | | | | |
| О2-1 | | Хоризонтални модули за обучения (брой)*[[18]](#footnote-20)* – ЦКЗ | | **3** | **7** |
| *Региони в преход* | | | | 0,50 | 1,17 |
| *По-слабо развити региони* | | | | 2,50 | 5,83 |
|  | | | | | |
| О2-2 | | Брой обучени лица/служители – ЦКЗ и ЗДП общо | | **815** | **1 884** |
| *ЦКЗ\**  \*Брой обучени от ЦКЗ потребители на ИСУН (извън Академията за фондовете на ЕС) | | | | 805 | 1 784 |
| *Региони в преход* | | | | 134,17 | 297,33 |
| *По-слабо развити региони* | | | | 670,83 | 1 486,67 |
| *ЗДП\*\**  \*\*Брой обучени служители на ЗДП (извън Академията за фондовете на ЕС) | | | | 10 | 100 |
| *Региони в преход* | | | | 1,67 | 16,67 |
| *По-слабо развити региони* | | | | 8,33 | 83,33 |
| O2-3 | | Дял на обучените лица/служители, преминали успешно тест за усвоени знания – ЦКЗ\*\*\*  \*\*\*Дял на обучените от ЦКЗ потребители на ИСУН (извън Академията за фондовете на ЕС), преминали успешно тест за усвоени знания | | **70%** | **80%** |
| *Региони в преход* | | | | 70% | 80% |
| *По-слабо развити региони* | | | | 70% | 80% |
|  | | | | | |
| **IV.** | | **ОБОСНОВКА** | | | |
| За постигне на по-висока добавена стойност при управлението на средствата от фондовете на ЕС в България, процедурата цели да осигури подкрепа за подобряване на електронната среда за управление и наблюдение на програмите от Споразумението за партньорство, вкл. за събиране, обработка и анализ на данни, необходими за оценки на програмите/инвестициите на ЕС. Бързото адаптиране на ИСУН към нуждите на потребителите на системата ще намали административна тежест за управляващите органи, кандидати и бенефициенти при кандидатстване и оценка на проектни предложения, и на етап мониторинг и верификация на проекти по програмите.  В този контекст ще се насърчи взаимно допълване при използването на данни, по-специално с предстоящото разгръщане на европейски пространства за данни, насочени към области като околна среда (Зелена сделка), интелигентни общности, мобилност, производство, селско стопанство, културно наследство, здравеопазване, медии, финанси, умения, език, обществени поръчки, сигурност и правоприлагане. Наборите от получените данни ще се предоставят като свободно достъпни данни при условията, определени в Директивата за свободно достъпните данни (Директива (ЕС) 2019/1024 от 20/6/2019 г) като „набори от данни с висока стойност“, т.е.: а) на разположение безплатно; б) машинно четими; в) предоставени чрез APIs; г) предоставени като групово изтегляне, когато е приложимо.  Предвиденото мигриране на данните и функционалностите на СУНИ в ИСУН, както и надграждането на функционалностите на СУНИ ще допринесе за: подобряване на възможностите за осигуряване на разграничение и извършване на ефективна проверка за наличието на двойно финансиране; подобряване на възможностите за по-ефективно проследяване на принципа на допълняемост; подобряване на възможностите за извършване на анализи и справки на различни териториални нива; осигуряване на икономии от мащаба при използването на единна система; намаляване на административната тежест за кандидати и бенефициенти в резултат на единната среда.  Мерките за капацитет ще се реализират основно чрез електронния Център за Държавни помощи (Хъб за държавни помощи за ЕФСУ), който ще разпространява целева информация за нуждите на управляващите органи, както и актуални данни, вкл. информация за нормативни изменения за режимите на помощ; текущи решения на ЕС, отговори на ЕК на въпроси чрез системата WIKI eState Aid. Хъбът ще е инструмент за споделяне на експертни знания: практики, ноу-хау, уроци, препоръки с цел обсъждане и намиране на възможни алтернативи и решения преди формални процедури. Този инструмент ще даде възможност за обратна връзка от органите, работещи със средствата от ЕФСУ, на звеното за държавни помощи за идентифициране на теми за срещи/обучения. За постигане на по-висока добавена стойност от инвестициите на ЕС, ще бъдат промотирани и използвани всички налични инструменти на ЕК.  Процедурата ще стимулира трансферът при ИСУН и Хъба на добри практики като подкрепи действия за активно насърчаване използването на езикови технологии, базирани на изкуствен интелект (автоматичен превод, гласови технологии, чатботове, инструменти за анализ на текст, синтез на реч и др.) сред българските публични органи (езикови инструменти на EK достъпни на адрес: <https://language-tools.ec.europa.eu/>).  Процедурата е в съответствие с Приоритет 1 „Хоризонтална техническа помощ“ на ПТП. Насочена е към максимално увеличаване на приноса на финансирането от Съюза за постигане на целите на Програмата, като осигурява ефективен принос за постигането на нейните специфични цели и ще допринесе косвено за подобряване на изпълнението на целите в областта на климата и за изпълнението на действия от Националната стратегия за адаптиране към изменението на климата до 2030 г. и по отношение на националните задължения, произтичащи от Европейския зелен пакт.  Действията по операцията, както продуктите и услугите, предоставяни посредством тези действия, през целия им жизнен цикъл, нямат пряко въздействие върху околната среда и се считат за действия, които не нанасят значителни вреди по смисъла на чл. 17 от Регламента (ЕС) 2020/852. | | | | | |

1. Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика [↑](#footnote-ref-1)
2. съгласно чл. 43 от Глава трета, Раздел ІІІ от Закон за управление на средствата от Европейските фондове при споделено управление (ЗУСЕФСУ) [↑](#footnote-ref-2)
3. Система за управление на националните инвестиции [↑](#footnote-ref-3)
4. По чл. 10 от Закон за управление на средствата от Европейските фондове при споделено управление [↑](#footnote-ref-4)
5. Дирекция „Европейски въпроси и политики“ подпомага министъра на финансите при изпълнение на правомощията му като национален орган, който отговаря за наблюдението, прозрачността и координацията на държавните помощи и минималните помощи в изпълнение на чл. 34а, т. 22-35 от Устройствения правилник на Министерството на финансите, в сила от 01.08.2023 г. [↑](#footnote-ref-5)
6. Европейско финансиране (ЕФРР) и национално съфинансиране [↑](#footnote-ref-6)
7. По отделните финансови планове за бюджетна линия [↑](#footnote-ref-7)
8. Разпределението е ориентировъчно. В Насоките за кандидатстване по процедурата могат да бъдат извършвани промени на съотношенията на средствата, планирани по отделните области на интервенция. [↑](#footnote-ref-8)
9. ЦКЗ по чл. 10 от ЗУСЕФСУ. Функциите на ЦКЗ се изпълняват от дирекция „Централно координационно звено“ на Министерството на финансите (МФ) до 31.08.2024 г., съгласно чл. 34б от Устройствения правилник на Министерството на финансите (чл. 34б от УПМФ е отменен, считано от 01.09.2024 г., съгласно §3, т. 8 и §23 от Заключителните разпоредби (ЗР) на Постановление № 265 на Министерския съвет от 2024 г. за закриване на Института за анализи и прогнози (ПМС № 265/2024 г., обн., ДВ, бр. 64 от 30.07.2024 г., в сила от 1.08.2024 г.). [↑](#footnote-ref-9)
10. Функциите на ЦКЗ се изпълняват от дирекция „Централно координационно звено“ в Администрацията на Министерския съвет (АМС), считано от 01.09.2024 г., съгласно чл. 75 от Устройствения правилник на Министерския съвет и на неговата администрация (новият чл. 75 от УПМСНА е създаден, считано от 01.09.2024 г., съгласно §4, т. 2 и §23 от ЗР на ПМС № 265/2024 г.). [↑](#footnote-ref-10)
11. Дейностите са примерни. В Насоките за кандидатстване по процедурата могат да бъдат дефинирани и други допустими дейности, които са необходими за постигане на планираните резултати, ще доведат до постигане на предвидените цели и ще допринесат за постигането на целевите стойности на планираните индикатори. [↑](#footnote-ref-11)
12. Партньорите, посочени в чл. 8, пар. 1 от Регламент (ЕС) 2021/1060 [↑](#footnote-ref-12)
13. Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза (ОВ L/26.09.2024 г.) [↑](#footnote-ref-13)
14. Само за служителите на ЗДП; [↑](#footnote-ref-15)
15. Съгласно член 50 параграф 3 от Регламент (ЕС) 2021/1060 на Европейския парламент и на Съвета от 24 юни 2021 година [↑](#footnote-ref-17)
16. Предварителните условия следва да са изпълнени към момента на подаване на електронния формуляр за кандидатстване по процедурата, като следва да бъдат представени доказателства за тяхното изпълнение. [↑](#footnote-ref-18)
17. Индикаторът е индивидуален за процедурата. [↑](#footnote-ref-19)
18. Разработване на модули за обучения, свързани с новите функционалности на ИСУН, извън Академията за фондовете на ЕС [↑](#footnote-ref-20)